Ilomac Kangepukk

Ilomac Kangepukk (ingl Meriadoc Brandybuck)  on J. R. R. Tolkieni Sõrmuste Isanda triloogia tegelane. Ta on üks neljast Sõrmuse Vennaskonda kuuluvast kääbikust.

 Taust 
Maakonna kääbik Ilomac Kangepukk sündis Kolmanda Ajastu 2982. aastal. Ta on tuntud ka nime all Ilo. Ta on oma vanemate Saradoc Kangepuki ja Esmeralda Tukk-Kangepuki ainus laps ja pärija. Ilo isa on Pukkivalla vanem. Nende perekond on heal järjel ning Brandybuckid on Pukkivallas väga lugupeetud perekond. Ilo on Punapõse esimese astme nõbu, samuti on nad väga lähedased sõbrad.

Ilost sai hiljem Rohani kuninga Théodeni kilbikandja.
Abiellus Estella Polderiga ning sai oma isa järel Pukivalla vanemaks. 
Ilo ja Punapõsk olid ajaloo pikimad kääbikud, neli ja pool jalga pikad.
Neljanda Ajastu 64. aastal lahkusid Ilo ja Punapõsk Maakonnast, et veeta oma viimased aastat Rohanis ja Gondoris, kus nad ka maeti suurte auavaldustega Kuninga Kotta.

 Iseloom 
Ilo on väga tasakaalukas ja tema otsused on alati läbimõeldud. Ta tegutseb organiseeritult ning on seega oma tegemistes osav ja efektiivne. Samuti on ta väga usaldusväärne ja truu sõber.

 Seiklus 
Sõrmuse Vennaskond

Aasta enne Bilbo lahkumist saab Ilo kogemata jälile Bilbo võlusõrmuse saladusele kui viimane peidab end tüütute sugulaste Sackville-Bagginsite eest. Hiljem õnnestub Ilol visata kiire pilk Bilbo memuaaridele, mis jutustavad tema seiklustest. Ilo hoiab seda saladust 17 aastat enda teada, kuni kevadeni 3018, kui pärast Gandalfi külaskäiku on Frodo murelik ja mõttesse vajunud. Ilo otsustab, et ta peab midagi ette võtma et oma sõpra aidata ja nii ühendavad nad Punapõse ja Jussiga jõud, et jõuda tõe jälile. Kui neil õnnestub teada saada, et Frodo kavatseb Maakonnast lahkuda, on Ilo otsustanud, et juhtugu mis tahes, tema läheb koos Frodoga. Ta aitab Frodol läbi viia pettemanöövrit, mille käigus Frodo kolib Paunotsalt ära Pukivallas asuvasse Kilginõkku. Just Ilole usaldab Frodo ülesande, valida talle seal välja eluase, mis oleks külast veidi eemal ja kustkohast oleks kerge märkamatult lahkuda. Samuti juhatab Ilo kolimisel vägesid nii, et kui Frodo lõpuks Kilginõkku saabub, on kõik juba ideaalses korras – tema kodu on valmis ja ootab teda. Kõik on läinud libedalt kui välja arvata salapärased Mustad Ratsanikud, kes seltskonda jälitavad ja on kurjakuulutavad. Kui seltskond kääbikuid otsustab varavalges Kilginõo kodust lahkuda valivad nad tee läbi Vana Metsa. Ilo juhatab seltskonna läbi vähetuntud värava, mida ta on vahel kasutanud ja millest teavad vaid Brandybuckid, Vanasse Metsa. Ekselnud mööda kaduvaid ja eksitavaid radu metsas, ei suuda Ilo ega Punapõsk seista vastu metsa nõidusele ning jäävad vana palju juurde magama ning pajuätt neelab nad enesesse. Pärast seda, kui vana Tom Bombandil on nad pajuäti haardest vabastanud ning pärast paaripäevast peatumist Tomi pool suundub seltskond edasi Voore külla. Kui nad on ennast sealses Kepsleva Poni kõrtsis sisse seadnud otsustavad kääbikud keha kinnitada. Punapõsk, Juss ja Frodo suunduvad alla kõrtsituppa kuid Ilo otsustab veidi ümbrust uurida, et ehk saab ta mingit infot nende jälitajate kohta. Kui kaaslased söögitoast tagasi saabuvad koos uue kaaslase Rühkijaga siis panevad nad imeks et Ilo pole veel naasnud. Kõrtsmik Barliman Butterbur saadab ühe oma abilise Ilot otsima ja peagi nad naasevadki koos – Ilo on üsna räsitud moega. Jutustanud, et Mustad Ratsanikud on samuti külla saabunud, ja et ta üritas nedne vestlust kuulata aga sai neilt räsida. Edasine teekond kulgeb neil Aragorni juhtimisel ladusalt Rivendelli suunas, kuni nad jäävad Ilmarünkal, Amon Süli vahitorni juures Mustade Ratsanikega kipmu. Seal saab ka Frodo haavata ning edasine teekond kulgeb seega aeglasemalt ja vaevalisemalt. Lõpuks jõuavad nad siiski räsitult Rivendelli. Samal ajal kui Frodo oma Morguli pistoda haavast paraneb, kasutab Ilo juhust ja uurib vanu kaarte, et teada, kuhu edasine rännak neid viia võib.
Kui Elrond on Frodole osad teekaaslased valinud ning osad veel valimata on Ilo veendunud, et tema peab samuti arvatama Frodo kaaslaste hulka ning lõpuks tuleb Elrond tema palvele vastu ja ka Ilo arvatakse Vennaskonna liikmete hulka. Vennaskond asub lõpuks teele detsembris. 
Algul kulgeb nende teekond üle tühermaade ja neil õnnestub oma teel üsna märkamatuks jääda. Esimene katsumus seisab neil ees, kui nad üritavad Charachase mäge ületada. Kui neil mäe ületamine ei õnnestu, ei jää neil muud üle, kui minna läbi Moria kaevanduste, mis kulgevad mäe alt. Kui nad on jõudnud Moria väravateni jääb vennaskond taas kimpu, kuna Moria värava avamiseks on vaja salasõna. Gandalf proovib paljusid salasõnasid, nii inimeste, haldjate kui päkapikude keeles, kuid kõik tulutult. Ilo uurib Gandalfi käest kirjutise kohta uksel ning annab talle sellega vihje, sest uksel on sõna juba olemas – see oli kogu aja seal ning see oli nagu mõistatus – kirjas on lausu sõber ja asu sisse – tuli vaid lausuda haljda keeles sõber ja värav avaneski. Moria kaevanduse läbimine võtab neil aega 4 päeva. Kuid see teekond on täis ohte ja veidi enne teekonna lõppu kohtuvad nad muistse maailma deemoni – Balrogiga. Gandalfil õnnestub küll Balrog sillal tagasi lüüa ja Balrog kukub sügavikku kuid enne haarab ta veel Gandalfi enesega. Suures kurbuses Gandalfi kaotuse pärast jätkab Vennaskond Aragorni juhtimisel oma teed. Nad võtavad suuna Lothlorieni poole. Jõudnud sinna, peatuvad nad mõnda aega seal.
Kui nad on oma rännakul jõudnud Anduni jõe kaldale, Amon Heni kaaluvad seltsilised oma edasist teekonda ning Aragorn soovitab Ilol ja Punapõsel suunduda Boromisiga koos Minas Tirithi aga Ilo keeldub Fordot jätmast. Kui Ilo ja Punapõsk taipavad, et Frodo on kadunud, asuvad nad teda otsima, kuid nad röövitakse Uruk-haide poolt. Ilo kaitseb end ja ostuab tugevat vastupanu kuid saab siis peavigastuse ning tema ja Punapõsk kantakse Sarumani käsul Raudlinna poole.

Kaks Kantsi

Olles Uruk-haide poolt röövitud, viib nende suund vältimatult Raudlinna poole. Okide reis on pikk ja ränk. Lõpuks annab ork Ugluk Ilole orkide ravimit määrides salvi tema haavale, ravim toimib kuid jätab Ilole bruuni armi haava kohale kogu eluks. Veidi hiljem ründavad Rohariimid Urukeid ning Punapõsel ja Ilol õnnestub üks ork üle kavaldada vihjates, et nad aitavad tal sõrmust leida ning seda uskudes kannab ork nad lahingust eemale kuid langeb siis ühe Rohani ratsaniku käe läbi ning kääbikud pagevad seejärel Fangorni Metsa. Seal kohtavad nad Enti – puude ja põõsaste vardjat Puupardi.

Kategooria:Sõrmuste Isand
Kategooria:Keskmaa tegelased

de:Figuren in Tolkiens Welt#Meriadoc Brandybock